**Valstybinė energetikos reguliavimo taryba**

**NUTARIMAS**

**DĖL UAB „RASEINIŲ ŠILUMOS TINKLAI“ KARŠTO VANDENS KAINŲ DEDAMŲJŲ NUSTATYMO**

2021 m. gruodžio 27 d. Nr. O3E-1749

Vilnius

Vadovaudamasi Lietuvos Respublikos šilumos ūkio įstatymo 32 straipsnio 11 dalimi, Karšto vandens kainų nustatymo metodika, patvirtinta Valstybinės kainų ir energetikos kontrolės komisijos 2009 m. liepos 21 d. nutarimu Nr. O3-106 „Dėl Karšto vandens kainų nustatymo metodikos“, įvertinusi UAB „Raseinių šilumos tinklai“ 2020 m. lapkričio 4 d. raštu Nr. (4.3)-63-211 ,,Dėl šilumos kainos dedamųjų perskaičiavimo“ pateiktą karšto vandens kainos dedamųjų projektą ir 2021 m. lapkričio 19 d. raštu Nr. R1‑(4.3)-63-187 „Dėl papildomos informacijos pateikimo karšto vandens kainos dedamųjų projektui“ pateiktą papildomą informaciją, atsižvelgdama į Valstybinės energetikos reguliavimo tarybos (toliau – Taryba) Šilumos ir vandens departamento Šilumos kainų ir investicijų skyriaus 2021 m. gruodžio 16 d. pažymą Nr. O5E-1574 „Dėl UAB „Raseinių šilumos tinklai“ šilumos kainų dedamųjų perskaičiavimo ir karšto vandens kainų dedamųjų nustatymo“, Taryba n u t a r i a:

Nustatyti UAB ,,Raseinių šilumos tinklai“ karšto vandens kainos (be PVM), išreiškiamos formule 0,57 + Tkv kd, dedamąsias:

1. Karšto vandens kainos pastoviąją dedamąją – 0,57 Eur/m3;

2. Karšto vandens kainos kintamąją dedamąją – Tkv kd::

2.1. karšto vandens kainos kintamosios dedamosios Tkv kd formulę vartotojams daugiabučiuose namuose:

|  |  |
| --- | --- |
| Dedamoji | Formulė |
| Karšto vandens kainos kintamoji dedamoji  | Tkv kd = (51,73 x Tš) + (1,01 x Tgv) + (0,026 x Tgv.pard) |

2.2. karšto vandens kainos kintamosios dedamosios Tkv kd formulę kitiems vartotojams:

|  |  |
| --- | --- |
| Dedamoji | Formulė |
| Karšto vandens kainos kintamoji dedamoji  | Tkv kd = (51,00 x Tš) + (1,00 x Tgv) + (0,026 x Tgv.pard) |

*čia:*

Tš – pirktos (pagamintos) šilumos kaina, (Eur/kWh);

Tgv –geriamojo vandens tiekimo ir nuotekų tvarkymo paslaugų kaina, taikoma abonentams, (Eur/m3);

Tgv. pard –geriamojo vandens pardavimo kaina abonentams (Eur/apskaitos prietaisui per mėn.).

Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Tarybos pirmininkas Renatas Pocius